**CERTAMEN DE FOTOGRAFÍA “PONTE EN FOTOS”**

**OBXECTO**

O presente concurso de fotografía nace para dar a coñecer os aspectos paisaxísticos, arqueolóxicos e da vida cotiá de Ponteceso. É de gran importancia que se poida xustificar que as imaxes están tomadas nalgún lugar de Ponteceso

**PARTICIPANTES**

Poderá participar calquera persoa que o desexe, aficionado ou profesional da fotografía. Aceptaranse tanto imaxes realizadas con móbil como con cámara. Poderán participar persoas tanto maiores como menores de idade. Os menores necesitarán consentimento do tutor/a legal para poder participar.

**BASES DO CONCURSO**

Á hora de presentar as imaxes, deberanse cumprir as seguintes condicións:

* Deberanse entregar 3 fotografías por persoa.
* A temática poderá ser paisaxística, arqueolóxica, da vida cotiá ou libre, sempre que as imaxes sexan tomadas no concello de Ponteceso.
* Deberase indicar a data de captura das fotografías. As imaxes deberán ser actuáis, tomadas ao longo do 2020.
* Poderán ser en branco e negro ou en cor.
* Só se admitirán fotografías sen retoque dixital. Poderanse axustar a cor, o contraste e o encadre.
* Non se admitirán montaxes.
* As fotografías deberá ser enviadas en .jpg e coa máxima resolución posible.
* Non se aceptarán fotografías con marcas de auga.
* Non poderán ter borde ou marco dixital.
* Deberase acreditar a autoría das imaxes.
* As imaxes poderán ser do mesmo lugar de Ponteceso ou de lugares distintos dentro do municipio.

**PREMIOS**

Un mesmo participante non poderá obter máis dun premio. O concurso contará con dous premios:

* **Premio de xurado profesional**. Este xurado será designado no seu momento polo Concello.
* **Premio do público**. Concederase á foto que máis “me gusta” teña.

Cada un dos gañadores obterá unha cea para dúas persoas no restaurante Miramar, con validez para 3 meses de luns a venres.

**ENTREGA DAS IMAXES**

Por un lado, os participantes deberán entregar as fotografías nunha carpeta mediante WeTransfer, incluíndo as tres imaxes e o formulario adxunto no anexo I, ao correo concelloponteceso.comunicacion@gmail.comHYPERLINK "mailto:concelloponteceso.comunicacion@gmail.com".

Por outro, subiranse a Instagram, mencionando a conta do concello (@concelloponteceso) e o hashtag #PonteEnFotos.

As fotografías deberanse identificar co nome completo, nomeándoas segundo o seguinte formato: nome apelido apelido\_1; nome apelido apelido\_2; nome apelido apelido\_3.

* O prazo de entrega das imaxes será **entre o 22 de xullo e o 14 de agosto**.
* As fotografías gañadoras comunicaranse o día **21 de agosto**.

**ANEXO I**

**FORMULARIO DE INSCRICIÓN “PONTE EN FOTOS”**

DATOS PERSOAIS

Apelidos:

Nome:

Teléfono:

Teléfono do titor/a legal (menores de idade):

Idade:

Correo electrónico:

Lugar de procedencia:

INFORMACIÓN RELATIVA ÁS IMAXES

|  |  |  |  |
| --- | --- | --- | --- |
| **Número da****imaxe** | **Título da fotografía** | **Lugar onde se****tomou** | **Data de captura** |
| **1** |  |  |  |
| **2** |  |  |  |
| **3** |  |  |  |

A participación no concurso implica o coñecemento e aceptación das bases por parte dos participantes. En caso de ser menor de idade, deberá asinar o titor/a legal.

Pola presente, certifico que son autor das fotografías presentadas. Data:

Firma: